Vulnerabilitate critică în WinRAR, folosită de hackeri ruși pentru atacuri. Ce au reușit să facă
WinRAR, una dintre cele mai populare aplicații de arhivare pentru Windows, este în centrul unui scandal de securitate după ce cercetătorii au descoperit o vulnerabilitate zero-day gravă exploatată activ de două grupuri de criminalitate cibernetică din Rusia. Breșa, urmărită sub codul CVE-2025-8088, le permite atacatorilor să introducă fișiere malițioase pe calculatoarele victimelor prin arhive trimise ca atașamente în campanii de phishing.